MTÜ PUKA PRIITAHTLIKUD PRITSUMEHED

Päästeamet
Raua 2
10124 TALLINN								  Meie  15.07.2026 


 Taotlusvoor kasutatud varade võõrandamiseks

MTÜ Puka Priitahtlikud Pritsumehed, registrikood 80349194, soovib osaleda Päästeameti poolt 16.06.2026 väljakuulutatud kasutatud varade võõrandamise taotlusvoorus.
MTÜ Puka Priitahtlikud Pritsumehed poolt taotletavad varad:
1. Redel ALGO (Varade nimekirjas punkt 19.)		2tk
Põhjendus:
Puka VPK kasutuses on tänasel hetkel päästeauto Volvo FL 614, mille ostsime Rootsist ja Päästeametilt tasuta võõrandatud paakauto Scania.  Ostetud Volvo FL 614 komplektis oli 4 ALGO redelit ja tõmberedel. Päästeametilt saadud paakautol Scania oli varustus eemaldatud ning redelid puudusid. Paakauto kasutusele võtmiseks ja lepingujärgseks komplekteerimiseks olime sunnitud paigaldama Volvo neljast redelist 2 paakautole Scania.                                                                            Kustutusauto Volvoga päästetööde teostamisel  on korduvalt tekkinud vajadus rohkema kui 2 redeli järele ja seega soovime Volvo taas komplekteerida sinna kuulunud redelitega ning paigaldada paakautole taotlusvoorust täiendavad taotletud ALGO redelid. Täiendavate redelite paigaldamine muudab päästetööd efektiivsemaks ja ohutumaks ning tõstab kvaliteeti.
2. Pesumasin LG (eestlaetav) inventari nr. S30011606 (varade nimekiri punkt 44)
Põhjendus:
Puka VPK puudub tänasel hetkel komandos päästeriiete pesemise võimalus. Päästjad pesevad riideid kodus, kuid see ei ole hea praktika ning sellega kaasnevad erinevad probleemid. Soovime luua komando juurde päästeriiete pesemise võimaluse. Korralikud ja puhtad riided parandavad vabatahtlike enesetunnet ja motivatsiooni päästetööl osaleda.
3. Pumba imivoolik, 2m 4 tk. (Varade nimekirja punkt 51)
Põhjendus:
Täna Puka VPK kasutuses oleval paakautol on pikad ja rasked imivoolikud, mida on üksi raske või võimatu tõsta. Sageli on vabatahtlikul päästjal olukord, kus paakautoga töötab üks päästja, sest teine on hõivatud muu tehnikaga. Väiksemate ja kergemate voolikutega saab vabatahtlik päästja paremini hakkama ja muudab päästetöö kiiremaks ja tõhusamaks.

